రాళ్లు రువ్వే యువతలో మార్పు కోసం సైన్యం కొత్త పంథాశ్రీనగర్, జూన్ 11: రాళ్లు రువ్వే యువతను జైలులో పెట్టడం కాదు.. వాళ్లను దేశమంతా తిప్పాలి.. వాళ్ల కలలకు రెక్కలు తొడగాలి. వాళ్లు తిరిగొచ్చి భారతీయ దర్శనం అనుభూతి గురించి గొప్పగా చెప్పాలి.. మిగతావారు ముందుకొచ్చేందుకు అది ప్రోత్సాహం కావాలి.. ఇదీ జమ్మూ కశ్మీర్లో సైన్యం కొత్త ప్రయత్నం. మేజర్ జనరల్ బీఎస్ రాజు అనుసరిస్తున్న కొత్త పంథా. ఆయన తరచూ అల్లర్లు చెలరేగే దక్షిణ కశ్మీర్లో విక్టర్ ఫోర్స్ జనరల్ ఆఫీసర్ కమాండ్. ఇద్దరు పిల్లలున్న ఆయన ఒక తండ్రిగా ఆలోచించారు. అల్లర్లలో రాళ్లు రువ్వుతూ పట్టుబడిన యువతతో మాట్లాడారు. అసలు రాళ్లు ఎందుకు రువ్వుతున్నారో చాలామందికి తెలియదని తెలిసి విస్తుపోయారు. వాళ్లకూ కలలు ఉన్నాయని ఆనందించారు. ఆశ్చర్యం ఏమిటంటే కశ్మీర్లో ఉన్న అందమైన ప్రదేశాలనే వారు చూసి ఎరుగరు. పుట్టి పెరిగినప్పటినుంచి చూస్తున్నది కల్లోల వాతావరణమే. ‘‘అయితే ఈ పిల్లలందరికీ మాజీ రాష్ట్రపతి అబ్దుల్ కలాం అంటే ఎంతో గౌరవం. కలలు కనండి.. నిజం చేసుకోండన్న ఆయన మాటల నుంచే కెరీర్ కౌన్సిలింగ్ మొదలుపెట్టాను’’ అని రాజు చెప్పారు.
raallu ruvve yuvatalo maarpu kosam sainyam kotta panthashreenagar, joon 11: raallu ruvve yuvatanu jailulo pettadam kaadu.. vaallanu deshamanta tippali.. vaalla kalalaku rekkalu todagaali. vaallu tirigochi bhaarateeya darsanam anubhooti gurinchi goppagaa cheppali.. migataavaaru mundukochenduku adhi prothsaaham kavali.. idhee jammoo kashmeerlo sainyam kotta prayatnam. mager janaral bs raju anusaristunna kotta panthaa. aayana tarachuu allarlu chelarege dakshina kashmeerlo wicter fores janaral afficer command. iddaru pillalunna aayana oka tandrigaa aalochinchaaru. allarlalo raallu ruvvutuu pattubadina yuvatatho matladaru. asalu raallu enduku ruvvutunnaro chaalaamandiki teliyadani telisi vistupoyaaru. vaallakuu kalalu unnaayani aanandinchaaru. aascharyam emitante kashmeerlo unna andamaina pradesaalane vaaru chusi erugaru. putti periginappatinunchi chustunnadi kallola vaataavaraname. ‘‘ayithe ee pillalandarikee maji rashtrapati abdul kalaam ante entho gowravam. kalalu kanandi.. nijam chesukondanna aayana maatala nunche kereer councilling modalupettaanu’’ ani raju cheppaaru.